গরমের আরামের পোশাক - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« গরমে আরামের বসন
গুলশানে ফারাহ’স ক্রিয়েশন »
গরমের আরামের পোশাক
Apr 20, 2010 | গ্যালারি, পুরুষ, ফিচার | 0 comments
এখন সকাল শুরু হওয়ার সঙ্গে সঙ্গেই বাড়তে থাকে গরমের তীব্রতা। নানা কাজে ছুটতে হয় ঘরের বাইরে। প্রচণ্ড গরমে একদিকে যেমন চারপাশের সবকিছুতে অস্থির লাগে তেমনি ঘেমে নেয়ে একাকার হয় পুরো শরীর। এই প্রচণ্ড গরম থেকে ছেলেদের কিছুটা রেহাই পেতে তাই নজর দিতে হবে নিত্যদিনের পোশাকের দিকে। কেমন পোশাক পরলে গরম কম লাগবে এবং পোশাকে কী কী বৈশিষ্ট্য থাকবে সেদিকে খেয়াল রাখতে হবে। এ বিষয়ে ফ্যাশন ডিজাইনার এমদাদ হক জানালেন, এই গরমে অবশ্যই কৃত্রিম এসব পোশাক এড়িয়ে চলতে হবে। পাতলা সুতি কাপড়ের পোশাক পরলে একদিক থেকে যেমন গরম কম লাগবে অন্যদিকে আরামও লাগবে। ফলে স্বচ্ছন্দে কাজ করা যাবে। পাতলা তাঁত ও খাদি কাপড়ের পোশাকও এ সময় পরা যায়। এসব কাপড়ের মধ্যে খাটো হাতা কলারওয়ালা শার্ট পরতে পারেন। এ ছাড়া ব্যান্ড কলার হাফহাতা শার্টের চলটাও এখন বেশ জনপ্রিয়। অনেকে আবার শার্টের পরিবর্তে ফতুয়াও পরছেন।
গরমের এই দিনগুলোতে ফতুয়া হাফহাতা হলেই সবচেয়ে ভালো। হালকা সুতি কাপড়ের ফতুয়া মধ্যবয়সী বা তার অধিক বয়সের মানুষের জন্যই বেশি মানানসই। শার্ট বা ফতুয়ায় হালকা ব্লক কিংবা বাটিকের কাজ থাকতে পারে। ভারী কোনো কাজ থাকলে তাতে গরমটা একটু বেশিই লাগবে। ঘরের বাইরে বের হওয়ার সঙ্গে সঙ্গে বিভিন্ন অনুষ্ঠানেও এ ধরনের পোশাক দারুণ আরামদায়ক। এখনকার তরুণদের একটি বড় অংশ গরমে টি-শার্ট পরতে স্বচ্ছন্দ বোধ করে। ফ্যাশন হাউস পঙিক্তর স্বত্বাধিকারী আবদুল্লাহ আল আমিন জানান, গরমের সময় শুধু তরুণেরা নয়, সব বয়সের মানুষই টি-শার্ট পরে। তাই এ সময়ে টি-শার্টের চাহিদা বেড়ে যায় অনেক বেশি। এমদাদ হক জানান, টি-শার্ট ব্যবহারের ক্ষেত্রে খেয়াল রাখতে হবে, তার রং যেন কোনোভাবে কড়া না হয়। কেননা কড়া রঙে সূর্যের তাপ খুব বেশি লাগে বলে গরম অনুভবটা বেশি মনে হয়। গরমে অনেকেই জিনসের প্যান্ট পরে, কিন্তু এই দিনগুলোতে এসব পোশাক এড়িয়ে গিয়ে সুতি কাপড়ের প্যান্ট পরতে পারেন। আজকাল অনেকেই এসব প্যান্ট পরছে গরম এড়ানোর জন্য। আর জিনসের প্যান্ট যদি পরতেই চান, তাহলে পাতলা জিনসের প্যান্ট পরলে গরম কম লাগবে। গরমে দিনের বেলা কালো পোশাক এড়িয়ে চলাই বুদ্ধিমানের কাজ। কারণ কালো রং বেশি তাপ শোষণ করে বলে এসব পোশাক পরলে গরম বেশি লাগে। আবার বেশি উজ্জ্বল রঙের পোশাকেও তাপ লাগে বেশি। তাই এ সময় পোশাক ব্যবহারের ক্ষেত্রে এর রং গুরুত্বের সঙ্গে বিবেচনা করতে হবে। এই দিনগুলোতে অতিরিক্ত গরমের কারণে অনেকের মোজা ঘেমে যায়। এ জন্য সুতি মোজা পরাই শ্রেয়। আর মোজা ব্যবহারের আগে পায়ে খানিকটা ট্যালকম পাউডার লাগিয়ে নিলে একদিক থেকে যেমন পা কম ঘামবে, অন্যদিকে পায়ের দুর্গন্ধ কমে আসবে। যেহেতু এখনকার দিনে শরীর বেশি ঘামে, তাই বাইরে বের হওয়ার আগে শরীরে বডি স্প্রে করতে পারেন।
মোছাব্বের হোসেন
মডেল: শোভন ও মিরাজ
শাহানা পারভীন
সূত্র: দৈনিক প্রথম আলো, এপ্রিল ২০, ২০১০
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla